في اليوم الحر، صعب تعرف تعمل ايه عشان تحس انك كويس.
اللعب في المية طريقة تخليك تحس بالبرودة. لما تاخد حمام بارد او دش ممكن يحسسك بالراحة في اليوم الحر.
كمان مهم نشرب مية. لو حسيت بالعطش، لازم تشرب مية على طول. في الأيام الحارة، ممكن تخسر حوالي 16 كوباية مية في اليوم الواحد، فكتير من الدكاترة بينصحوا انك تحاول تشرب على الأقل الكمية دي كل يوم. لما تخلط شوية عصير فواكه في الميه بتبقى طريقة حلوة تساعدك تشرب مية كتير.
الأكل اللي بناكله كمان بيفرق في احساسنا بالحر. الأكل البارد، زي الآيس كريم والمشروبات اللي فيها تلج، ممكن تبرد جسمنا. لكن لما ناكل أكل حار بيخلي جسمنا أسخن.
الهدوم اللي بنلبسها ممكن تساعدنا نحس بالبرودة برضه. الهدوم الفاتحة والخفيفة بتحسسنا بالبرودة في الشمس أكتر من الهدوم الغامقة والتقيلة. الهدوم الواسعة بتبقى أريح في الحر من الهدوم الضيقة.
مع إن الجري في وقت الحر مش صحي، ده مش معناه إن اليوم الحر مش ممتع! ممكن تقرا قصص في أوضتك. كمان ممكن ترسم او تلون من غير ما تحرك جسمك كتير. دي بس شوية حاجات من حاجات كتير ممكن تعملها في اليوم الحر.
ايه اللي متقدرش تعمله في اليوم الحر لو عايز تحس انك كويس؟
تقرا كتاب. تاكل آيس كريم. تعوم في البيسين. تلعب كورة طايرة على الشاطئ.